**Қазақ тілі 5-сынып**

**I тоқсан**

**Диктант**

**Оқжетпес туралы аңыз**

Ертеде Бурабай, Көкше жерін мекендеген елде бір бала дүниеге келіпті. Ол батыр болып өседі. Ірі болғаны сонша, өзін көтеруге мал шыдамаған соң пілге мініп жүріпті. Бала келген жаумен шайқасып, еліне жолатпапты.

Бір күні сол бала шайқастан кейін сәл тынығып алмақшы болады. Көлдің суына шомылады да, қалың қарағайдың арасына келіп жатады. Орман ішінде жүрген жау осы сәтті пайдаланады. Ұйқыдағы батырды қолға түсірмек болады. Байқаусызда қарусыз қалған батыр жаулармен айқаса кетеді. Батырдың күші азайып, әл-дәрмені таусылады. Сонда батыр жаулардан қорлық көргенше өлгенін артық санап, Құдайдан өзін тасқа айналдыруын тілейді. Пілін де төбесіне көтеріп алады. Сол батыр осы Оқжетпес болса керек.

**Бағалау шкаласы**

|  |  |
| --- | --- |
| Қателер саны |  |
| 1/0 1/0 0/1 | 10 балл |
| 3/3 2/4 1/5 | 8 балл |
| 6/5 5/6 3/8 | 6 балл |
| 9/5 8/9 | 4 балл |